పాక్ కు భారత్ 'జల'క్: మూడు నదుల నీళ్లు పాక్ కు మళ్లకుండా '..
Thu, Feb 21, 2019, 08:36 PM
రావి, బియాస్, సట్లెజ్ నదుల నీళ్లు పాక్ కు వెళ్లనీయం
మన ప్రాజెక్టులు పూర్తయ్యాక ఈ నీళ్లన్నీ 'యమున'కు
మన వాటా సింధూ నదీ జలాలను పాక్ కు వెళ్లనీయం
పుల్వామాలో 'ఉగ్ర' దాడి ఘటన నేపథ్యంలో పాకిస్థాన్ పై కేంద్ర ప్రభుత్వం కఠిన చర్యల దిశగా నిర్ణయం తీసుకుంటోంది. పాకిస్థాన్ నుంచి దిగుమతి చేసుకునే వస్తువులపై కస్టమ్స్ డ్యూటీని 200% పెంచుతున్నట్టు ఐదు రోజుల క్రితం కేంద్ర మంత్రి అరుణ్ జైట్లీ ప్రకటించడం తెలిసిందే. తాజాగా, రావి, బియాస్, సట్లెజ్ నదీ జలాలు పాకిస్థాన్ కు మళ్లకుండా ప్రధాని మోదీ నేతృత్వంలోని ప్రభుత్వం నిర్ణయం తీసుకుందని కేంద్ర మంత్రి నితిన్ గడ్కరీ పేర్కొన్నారు.
కాగా, లక్నోలో ఈరోజు ఓ కార్యక్రమంలో గడ్కరీ మాట్లాడుతూ, దేశ విభజన అనంతరం ఇరు దేశాల మధ్య చేసుకున్న ద్వైపాక్షిక ఒప్పందం ప్రకారం, రావి, బియాస్, సట్లెజ్ నదులపై భారత్ కు, సింధు, జీలం, చీనాబ్ నదులపై పాకిస్థాన్ కు పూర్తి హక్కులు లభించాయని అన్నారు. ఇక్కడ ప్రాజెక్టు నిర్మిస్తే కనుక పాక్ లోని నదుల్లోకి నీరు ప్రవహించదని, మన ప్రాజెక్టులు పూర్తి చేసిన తర్వాత ఈ నీళ్లన్నీ యమునా నదికి మళ్లిస్తామని అన్నారు. తద్వారా, మనకు మరిన్ని జలాలు అందుబాటులోకి వస్తాయని చెప్పారు.
సింధు నదీ జలాల విషయంలో మన దేశానికి రావాల్సిన వాటా జలాలను పాకిస్థాన్ కు వెళ్లనీయకుండా కేంద్రం నిర్ణయం తీసుకున్నట్టు ఓ ట్వీట్ లో గడ్కరీ పేర్కొన్నారు. ఆ నీటిని తూర్పు నదుల్లోకి మళ్లిస్తామని, జమ్మూ కశ్మీర్, పంజాబ్ లోని ప్రజలకు అందిస్తామని పేర్కొన్నారు. రావి నదిపై షాపుర్ కాందీ డ్యామ్ ప్రాజెక్టును ప్రారంభించినట్టు తెలిపారు. యూజేహెచ్ ప్రాజెక్టు ప్రాంతంలో మన వాటా నీళ్లను నిల్వ చేసి జమ్ముకశ్మీర్ కు అందిస్తామని స్పష్టం చేశారు. మిగులు జలాలను రావి-బియాస్ లింక్ ద్వారా ఆయా పరీవాహక ప్రాంతాలకు అందిస్తామని, ఈ ప్రాజెక్టులను జాతీయ ప్రాజెక్టులుగా ప్రకటిస్తున్నట్టు తెలిపారు.
pak ku bharat 'jala'kya: moodu nadula neellu pak ku mallakunda '..
Thu, Feb 21, 2019, 08:36 PM
ravi, bias, sutlez nadula neellu pak ku vellaneeyam
mana praajektulu puurtayyaaka ee neellannee 'yamuna'ku
mana wata sindhuu nadee jalaalanu pak ku vellaneeyam
pulvamalo 'ugra' daadi ghatana nepathyamlo pakisthan pai kendra prabhutvam kathina charyala disagaa nirnayam teesukuntondi. pakisthan nunchi digumati chesukune vastuvulapai customs duteini 200u penchutunnattu aidu rojula kritam kendra mantri arun jaitley prakatinchadam telisinde. taajaagaa, ravi, bias, sutlez nadee jalaalu pakisthan ku mallakunda pradhaani modii netrutvamloni prabhutvam nirnayam teesukundani kendra mantri nitin gadkari perkonnaru.
kaga, laknolo eeroju oo kaaryakramamlo gadkari maatlaadutuu, desha vibhajana anantaram iru deshaala madhya chesukunna dwaipaakshika oppandam prakaaram, ravi, bias, sutlez nadulapai bharat ku, sindhu, jeelam, cheenab nadulapai pakisthan ku puurti hakkulu labhinchaayani annaru. ikkada praajektu nirmiste kanuka pak loni nadulloki neeru pravahinchadani, mana praajektulu puurti chesina tarvaata ee neellannee yamuna nadiki mallistaamani annaru. tadwara, manaku marinni jalaalu andubaatuloki vastaayani cheppaaru.
sindhu nadee jalaala vishayamlo mana deshaniki ravalsina wata jalaalanu pakisthan ku vellaneeyakundaa kendram nirnayam teesukunnattu oo tweet loo gadkari perkonnaru. aa neetini thoorpu nadulloki mallistaamani, jammoo kashmir, panjab loni prajalaku andistaamani perkonnaru. ravi nadipai shapur kandi dyam praajektunu praarambhinchinattu telipaaru. yoojehech praajektu praantamlo mana wata neellanu nilva chesi jammukashmir ku andistaamani spashtam chesaru. migulu jalaalanu ravi-bias link dwara aayaa pariivaahaka praantaalaku andistaamani, ee praajektulanu jaateeya praajektulugaa prakatistunnattu telipaaru.